ai4bharat/Pralekha huggingface dataset:
భూ శా స్త్ర మంత్రిత్వ శాఖ
లక్షద్వీప్, పుదుచ్చేరిలో 'సముద్ర ప్రాదేశిక ప్రణాళిక' నిర్వహణకు భారత్, నార్వే అంగీకారం
వచ్చే ఐదేళ్లపాటు, సముద్ర రంగంలో 'సముద్ర ప్రాదేశిక ప్రణాళిక' లో కలిసి పని చేయడానికి భారత్, నార్వే అంగీకరించాయి. ఈ నేపథ్యంలో రెండు దేశాల ప్రతినిధులతో కూడిన 'ప్రాజెక్టు క్రియాశీలక సంఘం' తొలి సమావేశం ఇటీవలే వర్చువల్ పద్ధతిలో జరిగింది. ఇంధనం, రవాణా, మత్స్య, ఆక్వా, పర్యాటకం వంటివాటికి సంబంధించి సముద్ర రంగంలో చేపట్టే మానవ కార్యకలాపాలు సమర్థవంతంగా, సురక్షితంగా, స్థిరంగా సాగేలా రెండు దేశాలు ప్రణాళిక రూపొందించాయి. రెండు దేశాల మధ్య 2019లో కుదిరిన అవగాహన ఒప్పందం  కింద చేపట్టిన 'ఇండో-నార్వే సమీకృత సముద్ర కార్యక్రమం'లో ఇది ఒక భాగం. ఈ ప్రాజెక్టు కోసం నమూనా ప్రాంతాలుగా లక్షద్వీప్, పుదుచ్చేరిని ఎంచుకున్నారు.
తీర ప్రాంతాల్లో ఆధునిక ఆర్థిక, సామాజిక అభివృద్ధి కోసం సముద్ర వనరుల స్థిర వినియోగానికి మద్దతు పెంచాలని రెండు దేశాలు నిర్ణయించాయి. ఈ కార్యక్రమానికి 'సముద్ర ప్రాదేశిక ప్రణాళిక'గా పేరు ఖరారు చేశాయి. మన దేశం కోసం, జాతీయ తీర పరిశోధన కేంద్రం  ద్వారా కేంద్ర భూ శాస్త్ర మంత్రిత్వ శాఖ దీనిని అమలు చేస్తుంది. ప్రాథమిక దశలో, పుదుచ్చేరి, లక్షద్వీప్ కోసం సముద్ర ప్రాదేశిక ప్రణాళిక విధానాన్ని ఎన్సీసీఆర్ రూపొందిస్తుంది. విభిన్న రంగాల్లో అభివృద్ధికి  ఈ రెండు ప్రాంతాల్లో ఉన్న ప్రత్యేకమైన అవకాశాలను దృష్టిలో ఉంచుకుని ఈ ప్రాంతాలను నమూనాలుగా ఎంచుకున్నారు. అధ్యయనాలు, పరిశోధనల కోసం ఏడాదికి రూ.8-10 కోట్లను భారత ప్రభుత్వం ప్రాథమిక పెట్టుబడిగా అందిస్తుందని అంచనా. ఇక్కడ అమలు చేసిన ప్రణాళికను భవిష్యత్తులో దేశంలోని ఇతర ప్రాంతాలకూ వర్తింపజేస్తారు. ప్రపంచ బ్యాంకు, ఐరాస పర్యావరణ కార్యక్రమం  కూడా ఎంఎస్పీ అమలుకు భారత ప్రభుత్వానికి మద్దతు తెలిపేందుకు ఆసక్తి కనబరిచాయి.
నార్వే విదేశీ వ్యవహారాల శాఖ ద్వారా భారత భూ శాస్త్ర మంత్రిత్వ శాఖ, నార్వేజియన్ పర్యావరణ ఏజెన్సీ కలిసి ఎంఎస్పీని అమలు చేస్తాయి. ఇంతకముందు, చెన్నై, గోవా, గల్ఫ్ ఆఫ్ కచ్ కోసం సముద్ర తీర నిర్వహణ ప్రణాళికలను ఎన్సీసీఆర్ రూపొందించగా, అవి విజయవంతమయ్యాయి. ఇప్పుడు, దేశవ్యాప్తంగా పెద్ద సంఖ్యలో ఉన్న తీర ప్రాంతాల్లోని వివిధ ఆర్థిక రంగాలు, సంబంధిత వర్గాల అభివృద్ధికి ఎంఎస్పీ సాయం చేస్తుంది.
భూ శాస్త్ర మంత్రిత్వ శాఖతోపాటు; పర్యావణ, అటవీ, వాతావరణ మార్పుల శాఖ; విదేశీ వ్యవహారాల శాఖ; సముద్రయాన శాఖ; వర్తకం, పరిశ్రమలు, మత్స్య శాఖ; మత్స్య, పశు సంవర్దక, పాడి పరిశ్రమల శాఖ; పర్యాటక శాఖ; తమిళనాడు, లక్షద్వీప్ ప్రభుత్వాలు 'ప్రాజెక్టు క్రియాశీలక సంఘం' తొలి సమావేశంలో పాల్గొన్నాయి.
దేశాభివృద్ధికి ఉన్న పది కోణాల్లో సముద్ర రంగ ఆర్థిక వ్యవస్థ ఒకటిగా '2030 నాటికి నవ భారతదేశం' కార్యక్రమం పేర్కొంటోంది. సుస్థిర, సమగ్ర సముద్ర రంగ నిర్వహణకు ఎంఎస్పీని ఒక సాధనంగా ప్రపంచం ఇప్పటికే గుర్తించింది. కేంద్ర భూ శాస్త్ర మంత్రిత్వ శాఖ రూపొందించిన భారతదేశ సముద్ర రంగ ఆర్థిక విధానం లోనూ ఇది ఒక ముఖ్యాంశం.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
సిఎస్ఈ-2022 నుండి సిఎస్ఈ-2030 వరకు ప్రతి సంవత్సరం డైరెక్ట్ రిక్రూట్ ఐఏఎస్ అధికారులను సిఫార్సు చేయడానికి ఒక కమిటీని ఏర్పాటు చేసినట్లు కేంద్ర మంత్రి డాక్టర్ జితేంద్ర తెలియజేసారు.
సిఎస్ఈ-2022 నుండి సిఎస్ఈ-2030 వరకు ప్రతి సంవత్సరం డైరెక్ట్ రిక్రూట్ ఐఏఎస్ అధికారులను తీసుకోవాలని సిఫార్సు చేయడానికి ఒక కమిటీని ఏర్పాటు చేసినట్లు కేంద్ర సహాయ మంత్రి  సైన్స్ & టెక్నాలజీ; ఎర్త్ సైన్సెస్; ఎంఓఎస్ పిఎంఓ, పర్సనల్, పబ్లిక్ గ్రీవెన్స్, పెన్షన్స్, అటామిక్ ఎనర్జీ మరియు స్పేస్ మంత్రి డాక్టర్ జితేంద్ర సింగ్ ఈరోజు తెలియజేశారు.
లోక్సభలో ఒక ప్రశ్నకు వ్రాతపూర్వక సమాధానంలో డాక్టర్ జితేంద్ర సింగ్ మాట్లాడుతూ సీఎస్ఈ ద్వారా తీసుకునే ఐపీఎస్ల సంఖ్య సీఎస్ఈ-2020 నుండి 200కి పెంచబడిందని అలాగే ఐఎస్ఎస్ల సంఖ్య 2022లో 150కి పెరిగిందని తెలియజేశారు.
సివిల్ సర్వీసెస్ ఎగ్జామినేషన్  ద్వారా సిఎస్ఇ-2021 వరకు ఐఎఎస్ అధికారుల వార్షిక ప్రవేశాన్ని ప్రభుత్వం 180కి పెంచింది.
01.01.2022 నాటికి మంజూరైన బలం మరియు అఖిల భారత సర్వీసు అధికారుల హోదాలో ఉన్న అధికారుల వివరాలు క్రింది విధంగా ఉన్నాయి:
(|
|
సర్వీస్
|
|
మంజూరైన పోస్టులు
|
|
అధికారుల సంఖ్య
|
|
ఐఏఎస్
|
|
6789
|
|
5317
|
|
ఐపీఎస్
|
|
4984
|
|
4120
|
|
ఐఎఫ్ఎస్
|
|
3191
|
|
2134
భారత ప్రభుత్వంలోని వివిధ శాఖలు మరియు మంత్రిత్వ శాఖలలో డిప్యూటీ సెక్రటరీలు/డైరెక్టర్లు/జాయింట్ సెక్రటరీలు/అడిషనల్ సెక్రటరీలు/సెక్రటరీల పోస్టులను భర్తీ చేయడానికి సిఎస్ఎస్ వివిధ అనుబంధసేవల అధికారులను పరిగణనలోకి తీసుకుంటామని ఆయన తెలియజేశారు. ఈ అధికారులలో డిప్యుటేషన్ కోసం ఎంపిక చేసిన వారిని ఈ పోస్టుల నియామకాలకు పరిగణనలోకి తీసుకుంటారు.
ఖాళీలు ఏర్పడటం మరియు భర్తీ చేయడం అనేది నిరంతర ప్రక్రియ. ఖాళీగా ఉన్న పోస్టులను త్వరితగతిన భర్తీ చేసేందుకు కేంద్ర ప్రభుత్వం కృషి చేస్తోంది. యూనియన్ పబ్లిక్ సర్వీస్ కమిషన్  ప్రతి సంవత్సరం ఐఏఎస్,ఐపీఎస్ మరియు ఐఎస్ఎస్లలో డైరెక్ట్ రిక్రూట్మెంట్ ప్రాతిపదికన ఖాళీల భర్తీకి పరీక్షలను నిర్వహిస్తుంది. ప్రమోషన్ కోటాలో ఖాళీలను భర్తీ చేయడానికి, రాష్ట్ర ప్రభుత్వాలతో యూనియన్ పబ్లిక్ సర్వీస్ కమిషన్  సెలక్షన్ కమిటీ సమావేశాలను నిర్వహిస్తుంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
సూక్ష్మ, చిన్న మరియు మధ్య తరహా పరిశ్రమల మంత్రిత్వ శాఖ కోసం కేంద్ర మంత్రి నారాయణ్ రాణే “సంభవ్” జాతీయస్థాయి అవగాహన కార్యక్రమం,2021ను ప్రారంభించారు
దేశ ఆర్థికాభివృద్ధికి దారితీసే వ్యవస్థాపకతను ప్రోత్సహించడంలో యువత నిమగ్నమవ్వాలని కేంద్ర సూక్ష్మ, చిన్న మరియు మధ్య తరహా పరిశ్రమల మంత్రిత్వ శాఖ మంత్రి నారాయణ్ రాణే పిలుపునిచ్చారు. భారత ప్రభుత్వ సూక్ష్మ, చిన్న మరియు మధ్య తరహా పరిశ్రమల మంత్రిత్వ శాఖ ఆధ్వర్యంలో నిర్వహిస్తున్న జాతీయ స్థాయి అవగాహన కార్యక్రమం-"సంభవ్" 2021 ను బుధవారం న్యూ ఢిల్లీలో ప్రారంభించారు. ఈ సందర్భంగా ఆయన మాట్లాడుతూ.. వర్ధమాన పారిశ్రామికవేత్తలు సృష్టించిన కొత్త ఉత్పత్తులు మరియు సేవలు సంబంధిత వ్యాపారాలు లేదా రంగాలను ఉత్తేజపరిచేందుకు ఊతమివ్వగలవని అయన పేర్కొన్నారు. మంత్రితో పాటు సహాయ మంత్రి భాను ప్రతాప్ సింగ్ వర్మ మరియు ఎంఎస్ఎంఈ కార్యదర్శి బిబి స్వైన్ ఈ కార్యక్రమంలో పాల్గొన్నారు
ఈ సందర్భంగా ఎంఎస్ఎంఈ సహాయమంత్రి భాను ప్రతాప్ సింగ్ వర్మ మాట్లాడుతూ.. స్థూల జాతీయోత్పత్తి భాగస్వామ్యాన్ని ప్రస్తుతమున్న 30 శాతం నుంచి 50 శాతానికి పెంచేందుకు కేంద్ర ప్రభుత్వం దృష్టిసారించిందన్నారు. అలా సూక్ష్మ, చిన్న మరియు మధ్య తరహా పరిశ్రమల్లో ఉపాధి కల్పనను 11 కోట్ల నుంచి 15 కోట్లకు పెంచాలని ప్రభుత్వం నిర్ణయించిందన్నారు. భవిష్యత్తులో భారత్ ప్రపంచంలోనే అగ్రశ్రేణి ఆర్థిక వ్యవస్థగా అవతరిస్తుందని ఆయన ఆశాభావం వ్యక్తం చేశారు.
కేంద్ర సూక్మ, చిన్న మరియు మధ్యతరహా పరిశ్రమల మంత్రిత్వశాఖ ఆధ్వర్యంలో నిర్వహిస్తున్న ఈ అవగాహన కార్యక్రమం నెలరోజులపాటు కొనసాగుతుంది. ఈ కార్యక్రమంలో దేశంలోని అన్ని ప్రాంతాల నుంచి కళాశాలలు, ఐటీఐల నుంచి వచ్చే విద్యార్థులను 130 ఫీల్డ్ ఆఫీసుల ద్వారా ప్రోత్సహిస్తారు. ఈ కార్యక్రమంలోభాగంగానే కేంద్ర సూక్మ, చిన్న మరియు మధ్యతరహా మంత్రిత్వశాఖ అమలు చేస్తున్న వివిధ పథకాల గురించి ఆడియో/వీడియో ఫిల్మ్ ప్రెజెంటేషన్ల ద్వారా కళాశాల విద్యార్థులకు అవగాహన కల్పిస్తారు.
దేశవ్యాప్తంగా 1,300 కళాశాలల్లో ఈ అవగాహన కార్యక్రమాలు నిర్వహించనున్నారు, ఇందులో 1,50,000 మంది విద్యార్థులు పాల్గొనే అవకాశం ఉంది.
ఆరోగ్య, కుటుంబ సంక్షేమ మంత్రిత్వ శాఖ
ప్రాణాంతక వ్యాధులను ముందస్తుగా గుర్తించడంపై నవీకరణ
707 జిల్లా ఎన్సీడి క్లినిక్లు, 193 జిల్లా కార్డియాక్ కేర్ యూనిట్లు, 268 డే కేర్ సెంటర్లు, 5541 కమ్యూనిటీ హెల్త్ సెంటర్లు సంక్రమేతర వ్యాధులు  క్లినిక్లు క్యాన్సర్, డయాబెటిస్, కార్డియోవాస్కులర్ డిసీజెస్  నివారణ, నియంత్రణ కోసం
జాతీయ కార్యక్రమం కింద ఏర్పాటు
జాతీయ ఆరోగ్య మిషన్ కింద జనాభా ఆధారిత చొరవ, సమగ్ర ప్రాథమిక ఆరోగ్య సంరక్షణలో
అంతర్భాగమైన సాధారణ సంక్రమేతర వ్యాధుల నివారణ, నియంత్రణ, స్క్రీనింగ్పై దృష్టి సారిస్తుంది.కేంద్రీకరణ
ఆరోగ్యం, కుటుంబ సంక్షేమ శాఖ జాతీయ ఆరోగ్య మిషన్ లో భాగంగా క్యాన్సర్, డయాబెటిస్, కార్డియోవాస్కులర్ వ్యాధులు, స్ట్రోక్  నివారణ నియంత్రణ కోసం జాతీయ కార్యక్రమం కింద రాష్ట్రాలు/యుటీలకు సాంకేతిక, ఆర్థిక సహాయాన్ని అందిస్తుంది. రాష్ట్రాలు/యూటీల నుండి స్వీకరించిన ప్రతిపాదనలు వనరులకు లోబడి ఉంటాయి. క్యాన్సర్ ఎన్పీపిడిసిఎస్ లో అంతర్భాగం. ఈ కార్యక్రమం మౌలిక సదుపాయాలను బలోపేతం చేయడం, మానవ వనరుల అభివృద్ధి, ఆరోగ్య కార్యక్రమాల ప్రోత్సాహం, అవగాహన కల్పన, స్క్రీనింగ్, ముందస్తు రోగ నిర్ధారణ, నిర్వహణ, క్యాన్సర్తో సహా సంక్రమేతర వ్యాధుల  చికిత్స కోసం తగిన స్థాయి ఆరోగ్య సంరక్షణ సదుపాయాన్ని సూచించడంపై దృష్టి పెడుతుంది. ఎన్పీపిడిసిఎస్ ఆధ్వర్యంలో 707 జిల్లా ఎన్సీడి క్లినిక్లు, 193 జిల్లా కార్డియాక్ కేర్ యూనిట్లు, 268 డే కేర్ సెంటర్లు, 5541 కమ్యూనిటీ హెల్త్ సెంటర్ ఎన్సీడి క్లినిక్లు ఏర్పాటు అయ్యాయి. .
సాధారణ ఎన్సీడి ల నివారణ, నియంత్రణ, స్క్రీనింగ్ కోసం జనాభా-ఆధారిత చొరవ అంటే మధుమేహం, రక్తపోటు మరియు సాధారణ క్యాన్సర్ల కోసం ఎన్ హెచ్ ఎం క్రింద, సమగ్ర ప్రాథమిక ఆరోగ్య సంరక్షణలో భాగంగా దేశంలో ప్రారంభం అయింది. ఈ చొరవ కింద, 30 సంవత్సరాల కంటే ఎక్కువ వయస్సు ఉన్న వ్యక్తులు మూడు సాధారణ క్యాన్సర్లు అంటే నోటి, రొమ్ము, గర్భాశయ ముఖద్వార స్క్రీనింగ్ లక్ష్యంగా పెట్టుకున్నారు. ఈ సాధారణ క్యాన్సర్లను పరీక్షించడం అనేది ఆయుష్మాన్ భారత్ - హెల్త్ అండ్ వెల్నెస్ సెంటర్ల క్రింద సర్వీస్ డెలివరీలో అంతర్భాగం.
ఆయుష్మాన్ భారత్- ఆరోగ్యం మరియు సంరక్షణ కేంద్రాలు , ప్రాథమిక ఆరోగ్య సంరక్షణ సేవలను ఎంపిక చేసిన వాటి నుండి సమగ్ర ప్రాథమిక ఆరోగ్య సంరక్షణ  కి విస్తరించిన ఎన్సీడీ సేవలతో సహా సమాజానికి దగ్గరగా ఉన్నాయి. ఆయుష్మాన్ భారత్ హెల్త్ వెల్నెస్ సెంటర్ పథకం ద్వారా సమగ్ర ప్రాథమిక ఆరోగ్య సంరక్షణ కింద క్యాన్సర్ వంటి ప్రాణాంతక వ్యాధుల నివారణ అంశం సామాజిక స్థాయిలో వెల్నెస్ కార్యకలాపాలు, లక్షిత కమ్యూనికేషన్ను ప్రోత్సహించడం ద్వారా బలోపేతం చేయడం అవుతుంది.
30 జనవరి 2023 నాటికి, 1,56,332 హెల్త్ & వెల్నెస్ సెంటర్లు పని చేస్తున్నాయి, ఇందులో 1,25,602 ఉప-ఆరోగ్య కేంద్రాల స్థాయి, ఏబీ-హెచ్డబ్ల్యూసి లు, 23,512 ప్రాథమిక ఆరోగ్య కేంద్రం స్థాయి ఏబి-హెచ్ డబ్ల్యూ సి లు, 7,218 అర్బన్ ప్రైమరీ హెల్త్ సెంటర్ లెవెల్ లు ఉన్నాయి. - ఏబి-హెచ్ డబ్ల్యూ సి పోర్టల్, 30 జనవరి 2023 నాటికి). రాష్ట్రాలు/యూటీల వారీగా ఆరోగ్యం మరియు ఆరోగ్య కేంద్రాల వివరాలు https://ab-hwc.nhp.gov.in/home/satewisereport/లో అందుబాటులో ఉన్నాయి.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈరోజు రాజ్యసభలో లిఖితపూర్వక సమాధానంలో ఈ విషయాన్ని తెలిపారు.
వాణిజ్యం, పరిశ్రమల మంత్రిత్వ శాఖ
2022 మే 1 నుంచి భారత్-యూఏఈ సమగ్ర ఆర్థిక భాగస్వామ్య ఒప్పందం అమలు... శ్రీ పీయూష్ గోయల్
ఒప్పందంతో రెండు దేశాల మధ్య వర్తక, వాణిజ్య సంబంధాల్లో సమూల మార్పులు ... శ్రీ గోయల్
నూతన అంశాలకు మరిన్ని అవకాశాల ద్వారా రెండు దేశాల మధ్య మరింత పటిష్ట సంబంధాలు
యూఏఈ ద్వారా ప్రపంచ మార్కెట్ చేరుకోవడానికి ఎదురు చూస్తున్నాం .. శ్రీ గోయల్
ప్రధానమంత్రి శ్రీ నరేంద్ర మోదీ అనుసరిస్తున్న 'సబ్కా సాత్, సబ్కా వికాస్, సబ్ కా విశ్వాస్ ఔర్ సబ్కా ప్రయాస్' విధానం ఆధారంగా యూఏఈ సమగ్ర ఆర్థిక భాగస్వామ్య ఒప్పందం కుదుర్చుకున్న భారతదేశం .. శ్రీ గోయల్
2022 మే 1 నుంచి భారత్-యూఏఈ సమగ్ర ఆర్థిక భాగస్వామ్య ఒప్పందం అమలులోకి వస్తుందని కేంద్ర వాణిజ్యం పరిశ్రమలు, వినియోగదారుల వ్యవహారాలు మరియు ఆహారం ప్రజా పంపిణీ మరియు జౌళి శాఖ మంత్రి శ్రీ పీయూష్ గోయల్ ప్రకటించారు. సోమవారం దుబాయ్ లో భారత్-యూఏఈ సమగ్ర ఆర్థిక భాగస్వామ్య ఒప్పందంలో భాగంగా వ్యాపారం నుంచి వ్యాపారం  సమావేశంలో శ్రీ గోయల్ పాల్గొని ప్రసంగించారు. ఈ ఒప్పందంతో రెండు దేశాల మధ్య వర్తక వాణిజ్య సంబంధాలు మరింత పటిష్టమవుతాయని ఆయన అన్నారు. ఈ ఒప్పందాన్ని చరిత్రాత్మక ఒప్పందంగా వర్ణించిన శ్రీ గోయల్ దీని వల్ల మరిన్ని నూతన అవకాశాలు అందుబాటులోకి వస్తాయని అన్నారు.
ఆఫ్రికా తో పాటు ఇతర జీసీసీ దేశాలు, మధ్య ప్రాచ్య దేశాలు, సీఐఎస్ దేశాలు మరియు కొన్ని యూరోపియన్ దేశాలకు చేరుకోవడానికి యూఏఈ ని భారతదేశం గేట్వేగా చూస్తోందని మంత్రి అన్నారు.
ఈ ఒప్పందం వల్ల ప్రపంచ మార్కెట్ లోకి చేరుకోవడానికి భారతదేశానికి అవకాశం కలుగుతుందని శ్రీ గోయల్ వివరించారు. ఈ ఒప్పందం యూఏఈ కి చెందిన 10 మిలియన్ ప్రజలకు మాత్రమే కాకుండా భారతదేశానికి చెందిన ప్రజలకు ప్రయోజనం కలిగిస్తుందని పేర్కొన్నారు. ఇది రెండు దేశాల మధ్య కుదిరిన ఒప్పందం రెండు దేశాలకు ప్రయోజనం కలిగిస్తుందని అన్నారు.
భారతదేశం-యుఎఇ సిఇపిఎ వాణిజ్య సేవల రంగాలలో అమలవుతుందని శ్రీ గోయల్ ప్రకటించారు. 88 రోజుల రికార్డు స్వల్పకాల వ్యవధిలో వాణిజ్య ఒప్పందం కుదుర్చుకోవడం తో రెండు దేశాల మధ్య వాణిజ్య సంబంధాలు మెరుగు పడతాయని అన్నారు. ' ఈ ఒప్పందం వాణిజ్య రంగానికి మాత్రమే పరిమితం కాదు. సేవల రంగంలో కూడా అమలవుతుంది. దీనివల్ల అనేక రాజకీయ, ఆర్థిక, భౌగోళిక ప్రయోజనాలు కలుగుతాయి. యూఏఈ లో పెద్ద సంఖ్యలో భారతీయులు నివసిస్తున్నారు. ఈ విధంగా చూస్తే రెండు దేశాల మధ్య కుదిరిన ఒప్పందం మానవతా దృక్పథం కూడా కలిగి వుంది.' అని శ్రీ గోయల్ చెప్పారు.
భారతదేశం-యుఎఇ మధ్య కుదిరిన భాగస్వామ్య ఒప్పందాన్ని "21వ శతాబ్దపు వ్యూహాత్మక భాగస్వామ్య ఒప్పందంగా శ్రీ గోయల్ వర్ణించారు. ఈ ఒప్పందం రెండు దేశాల మధ్య సంబంధాలను పటిష్టం చేసి నూతన దిశను అందుబాటులోకి తెచ్చి , ఒక నమూనా మార్పు తెస్తుందని ఆయన అన్నారు.
ప్రధానమంత్రి శ్రీ నరేంద్ర మోదీ అనుసరిస్తున్న 'సబ్కా సాత్, సబ్కా వికాస్, సబ్ కా విశ్వాస్ ఔర్ సబ్కా ప్రయాస్' విధానం ఆధారంగా యూఏఈ సమగ్ర ఆర్థిక భాగస్వామ్య ఒప్పందం కుదిరిందని శ్రీ గోయల్ అన్నారు. 2030 నాటికి ట్రిలియన్ అమెరికా డాల్లర్ల విలువ చేసే ఎగుమతులు సాధించాలన్న లక్ష్యంతో పనిచేస్తున్న భారతదేశం యూఏఈ మార్కెట్ కు ప్రాధాన్యత ఇస్తుందని మంత్రి అన్నారు.
భారతదేశంలో మౌలిక సదుపాయాలు, ఉత్పత్తి, రవాణా రంగాలలో పెట్టుబడులు పెట్టేందుకు యూఏఈ ఆసక్తి కనబరిచిందని శ్రీ గోయల్ తెలిపారు. యూఏఈ కి చెందిన అనేక మంది పారిశ్రామికవేత్తలు ఇటీవల జమ్మూ కాశ్మీర్ లో పర్యటించిందని అన్నారు. సమావేశంలో యూఏఈ విదేశీ వాణిజ్య శాఖ సహాయ మంత్రి థానీ అల్ జియోడీ కూడా పాల్గొన్నారు.
రక్షణ మంత్రిత్వ శాఖ
భారతీయ నావికాదళం కంట్రోలర్ ఆఫ్ పర్సనల్ సర్వీస్ గా బాధ్యతలు స్వీకరించిన వైస్ అడ్మిరల్ కృష్ణ స్వామినాథన్, ఎవిఎస్ఎం, విఎస్ఎం
కంట్రోలర్ ఆఫ్ పర్సనల్ సర్వీసెస్ గా వైస్ అడ్మిరల్ కృష్ణ స్వామినాథన్ 17 ఏప్రిల్ 23న బాధ్యతలు స్వీకరించారు. ఎలక్ట్రానిక్ యుద్ధం, కమ్యానికేషన్ల నిపుణుడిగా 01 జులై 87న భారతీయ నావికాదళంలోకి ఈ ఫ్లాగ్ ఆఫీసర్గా ఆయన ప్రవేశించారు. ఆయన ఖడక్వాస్లాలోని నేషనల్ డిఫెన్స్ అకాడమీ, యునైటెడ్ కింగ్డమ్లోని శ్రీవెనామ్లోని జాయింట్ సర్వీసెస్ కమాండ్ అండ్ స్టాఫ్ కాలేజ్, కరాంజాలోని కాలేజ్ ఆఫ్ నావల్ వార్ఫేర్, యుఎస్ఎలోని రోడ్ ఐలాండ్, న్యూపోర్ట్లోని యునైటెడ్ స్టేట్స్ నావల్ వార్ కాలేజ్ ల పూర్వ విద్యార్ధి.
అతి విశిష్ఠ సేవా పతకం, విశిష్ఠ సేవా పతక గ్రహీత అయిన అడ్మిరల్ తన నావికాదళ ఉద్యోగ జీవితంలో క్షిపణి నౌకలైన ఐఎన్ఎస్ విద్యుత్, ఐఎన్ వినాష్; క్షిపణులు, ఫిరంగులు కలిగిన ఐఎన్ఎస్ కులిష్, గైడెడ్ మిస్సైల్  ఐఎన్ఎస్ మైసూర్, విమానవాహక నౌక ఐఎన్ఎస్ విక్రమాదిత్యలో పలు కీలక కార్యనిర్వహక, సిబ్బంది, శిక్షణా బాధ్యతలను నిర్వహించారు.
ఫ్లాగ్ ర్యాంక్కు పదోన్నతి అయిన తర్వాత ఆయన కొచ్చిలోని దక్షిణ నావికాదళ కమాండ్లో ప్రధాన స్టాఫ్ అధికారి గా సేవలను అందించడమే కాకుండా భారతీయ నావికాదళానికి శిక్షణను అందించడంలో కీలక పాత్ర పోషించారు. నావికాదళంలోని అన్ని స్థాయిల వ్యాప్తంగా కార్యనిర్వహక భద్రతను పర్యవేక్షించే భారతీయ నావికాదళ భద్రతా బృందాన్ని ఏర్పాటు చేయడంలో ఆయన కీలక పాత్ర పోషించారు. అనంతరం ఆయన నావికాదళంలో ఫ్లాగ్ ఆఫీసర్ సీ ట్రైనింగ్  గా అంచలంచెలుగా ఎదిగారు. తర్వాత ఆయన అత్యంత ప్రతిష్ఠాత్మక నియామకమైన ఫ్లాగ్ ఆఫీసర్ కమాండింగ్ వెస్టర్న్ ఫ్లీట్ కు ఆయన ఎంపిక అయ్యారు. ప్రస్తుత బాధ్యతలను స్వీకరించే వరకూ ఆయన స్వోర్డ్ ఆర్మ్ విభాగానికి నాయకత్వం వహించిన అనంతరం, అతను భారత ప్రభుత్వానికి ఫ్లాగ్ ఆఫీసర్ ఆఫ్ షోర్ డిఫెన్స్ గ్రూప్, అడ్వైజర్ ఆఫ్ షోర్ సెక్యూరిటీ, డిఫెన్స్ గా తాత్కాలికంగా బాధ్యతలు నిర్వహించారు.
అడ్మిరల్ స్వామినాథన్ న్యూఢిల్లీలోని జవహర్లాల్ నెహ్రూ యూనివర్సిటీ బిఎస్సీ డిగ్రీని, కొచ్చిలోని కొచ్చిన్ యూనివర్సిటీ సైన్స్ అండ్ టెక్నాలజీ లో టెలికమ్యూనికేషన్స్లో ఎమ్మెస్సీ, లండన్లోని కింగ్స్ కాలేజ్ నుంచి డిఫెన్స్ స్టడీస్లో ఎమ్మె పట్టాను, ముంబై యూనివర్సిటీ నుంచి స్ట్రాటజిక్ స్టడీస్ లో ఎంఫిల్, ముంబై యూనివర్సిటీ నుంచి ఇంటర్నేషనల్ స్టడీస్ లో పిహెచ్ డిని పూర్తి చేశారు.
హోం మంత్రిత్వ శాఖ
జమ్ము & కశ్మీర్ కు ఉద్దేశించిన ప్రధాన మంత్రి అభివృద్ధి ప్యాకేజి 2015 లో భాగం గా పిఒజెకె కు, ఛంబ్ కు చెందిన నిరాశ్రయ కుటుంబాల కోసం మంత్రివర్గం 30.11.2016 నాడు ఆమోదించిన పునరావాస పథకం పరిధి లో తొలుత జమ్ము & కశ్మీర్ రాష్ట్రం వెలుపల కు వెళ్ళేందుకు సిద్ధపడ్డ జమ్ము & కశ్మీర్-1947 యొక్క 5,300 కుటుంబాలు తదనంతర కాలం లో మళ్లీ జమ్ము & కశ్మీర్ రాష్ట్రాని కి వచ్చి స్థిరపడగా వారిని చేర్చుకొనేందుకు ఆమోదం తెలిపిన మంత్రివర్గం
జమ్ము & కశ్మీర్ కు ఉద్దేశించిన ప్రధాన మంత్రి అభివృద్ధి ప్యాకేజి 2015 లో భాగం గా పిఒజెకె కు మరియు ఛంబ్ కు చెందిన నిరాశ్రయ కుటుంబాల కోసం మంత్రివర్గం 30.11.2016 నాడు ఆమోదించిన పునరావాస పథకం పరిధి లో తొలుత జమ్ము & కశ్మీర్ రాష్ట్రం వెలుపల కు వెళ్ళేందుకు సిద్ధపడ్డ జమ్ము & కశ్మీర్-1947 యొక్క 5,300 కుటుంబాలు తదనంతరం తిరిగి జమ్ము & కశ్మీర్ రాష్ట్రాని కి వచ్చి స్థిరపడగా వారిని చేర్చుకొనేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
లాభాలు:
ఈ ఆమోదం నిరాశ్రయ కుటుంబాల కు ప్రస్తుత పథకం లో భాగం గా 5.5 లక్షల రూపాయల ఒక సారి ఆర్థిక సహాయాన్ని పొందేందుకు అర్హత ను ప్రసాదిస్తుంది. దీనికి బదులుగా వారి కి ప్రస్తుత పథకం లో ఉద్దేశించిన మేరకు నిరంతరం కొంత ఆదాయం లభించే ఆస్కారం కూడా ఉంది.
ఇక్కడ వెల్లడి చేయవలసిన విషయం ఒకటి ఉంది. అది ఏమిటంటే 1947వ సంవత్సరం లో జమ్ము & కశ్మీర్ లో పాకిస్తాన్ దురాక్రమణ ను దృష్టి లో పెట్టుకొని 31,619 కుటుంబాలు జమ్ము & కశ్మీర్ లోని పాకిస్తాన్ ఆక్రమిత ప్రాంతాల  నుండి జమ్ము & కశ్మీర్ రాష్ట్రాని కి వలస పోయాయి. వీటి లో 26,319 కుటుంబాలు జమ్ము & కశ్మీర్ రాష్ట్రం లో స్థిరపడ్డాయి. 5,300 కుటుంబాలు మొదట్లో జమ్ము & కశ్మీర్ కు ఆవల దేశం లోని ఇతర ప్రాంతాల కు వెళ్ళిపోయేందుకు మొగ్గు చూపాయి. అంతేకాకుండా భారతదేశాని కి, పాకిస్తాన్ కు మధ్య 1965వ సంవత్సరం లో మరియు 1971వ సంవత్సరం లో యుద్ధాలు జరిగినప్పుడు 10,065 కుటుంబాలు అదనం గా ఛంబ్ నియాబత్ ప్రాంతం నుండి నిర్వాసితులు అయ్యాయి. వీటి లో 3,500 కుటుంబాలు 1965 యుద్ధం లోను, 6,565 కుటుంబాలు 1971 యుద్ధ కాలం లోను ఆశ్రయాన్ని కోల్పోయాయి.
మంత్రివర్గం 30.11.2016 నాడు ఆమోదం తెలిపిన ఒక ప్యాకేజీ ప్రకారం 36,384 నిరాశ్రయ కుటుంబాల ను చేర్చుకోవడమైంది. వీటి లో ఛంబ్ నియాబత్ ప్రాంతం నుండి ఆశ్రయాన్ని కోల్పోయిన 10,065 కుటుంబాలు మరియు జమ్ము & కశ్మీర్ లో స్థిరపడ్డ 26,319 కుటుంబాలు ఉన్నాయి. పిఒజెకె యొక్క 5,300 నిరాశ్రయ కుటుంబాల ను ఆమోదం లభించిన ప్యాకేజీ లో చేర్చడం జరుగలేదు. ప్రస్తుతం ఈ 5,300 కుటుంబాల ను ప్యాకేజీ లో చేర్చడం జరుగుతున్నది.
1947లో నిరాశ్రయులైన 5,300 కుటుంబాల ను ప్రస్తుత పథకం లో తిరిగి చేర్చుకోవడం తో వారు ఒక సహేతుకమైన నెలవారీ ఆదాయాన్ని పొందేందుకు, అలాగే, ప్రధాన స్రవంతి ఆర్థిక కార్యకలాపాల లో భాగస్తులు అయ్యేందుకు తోడ్పడుతుంది. ఇది ఆ తరహా నిరాశ్రయ కుటుంబాల కు తగిన సహాయాన్ని అందించడం లో ప్రభుత్వ సామర్ధ్యాన్ని పెంపొందింప చేస్తుంది. అవసరమైన సొమ్ముల ను ప్రస్తుత పథకం కోసం ఇప్పటికే మంజూరు చేసిన నిధుల నుండి వెచ్చించడం జరుగుతుంది.(Visitor Counter : 151
రహదారి రవాణా, హైవేల మంత్రిత్వ శాఖ
రూ. 784.35 కోట్ల విలువైన భారత్మాల ప్రాజెక్టు కింద మహారాష్ట్రలోని జల్గావ్, మధ్యప్రదేశ్లోని బుర్హాన్పూర్ మీదుగా ఎన్ హెచ్ - 753ఎల్ నాలుగు-లేనింగ్ను ఆమోదించిన శ్రీ నీతిన్ఆ గడ్కరీ
భారత్మాల ప్రాజెక్ట్ కింద హమ్ వద్ద మహారాష్ట్రలోని జల్గావ్, మధ్యప్రదేశ్లోని బుర్హాన్పూర్ జిల్లా గుండా ఎన్ హెచ్ -753ఎల్ షాపూర్ బైపాస్ నుండి ముక్తాయ్ నగర్ సెక్షన్ వరకు నాలుగు లైన్లకు కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ ఆమోదం తెలిపారు. ఈ ప్రాజెక్ట్ కు 784.35 కోట్ల వ్యయం అవుతుందని అంచనా. ఈ వివరాలను గడ్కరీ వరుస ట్వీట్ల ద్వారా వెల్లడించారు.
ప్రాజెక్ట్ మార్గం భౌగోళికంగా మధ్యప్రదేశ్లోని బుర్హాన్పూర్ జిల్లాలో, మహారాష్ట్రలోని జల్గావ్ జిల్లాలో ఉందని శ్రీ గడ్కరీ చెప్పారు. ప్రస్తుతం ఉన్న 2-లేన్ క్యారేజ్వే రహదారి ఎన్ హెచ్ - 753ఎల్ లో ఒక భాగం, ఇది మధ్యప్రదేశ్లోని జామ్నేర్, బోద్వాడ్, మహారాష్ట్రలోని ముక్తైనగర్ మరియు ఖాండ్వా సమీపంలోని ఎన్ హెచ్ -347Bతో సహా మధ్యప్రదేశ్లోని బుర్హాన్పూర్ను కలిపే పహూర్ సమీపంలో ఎన్ హెచ్ -753ఎఫ్ జంక్షన్ నుండి ప్రారంభమవుతుంది. ప్రాజెక్ట్ మార్గంలో డపోరా, ఇచ్ఛాపూర్, ముక్తైనగర్లలో అవసరమైన ప్రదేశాలలో బైపాస్ ఏర్పాటు చేస్తారు.
బోరేగావ్ బుజుర్గ్ నుండి ముక్తాయ్ నగర్ వరకు మొత్తం రహదారిని నాలుగు వరుసలుగా మార్చిన తరువాత, ఇండోర్ నుండి ఛత్రపతి శంభాజీ నగర్  వరకు వెళ్లే ట్రాఫిక్ను ఈ మార్గం ద్వారా మళ్లిస్తామని ఆయన చెప్పారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
ఉన్నత స్థాయి బృందాన్ని జమ్మూ కు తరలించిన కేంద్రం
కోవిడ్ నియంత్రణ, నిఘా, పరీక్షలు, చికిత్సా వ్యవస్థను బలోపేతం చేయనున్న కేంద్ర బృందం
జమ్మూకు ఒక ఉన్నత స్థాయి కేంద్ర బృందాన్ని పంపాలని ఆరోగ్య కుటుంబ సంక్షేమ మంత్రిత్వ శాఖ నిర్ణయించింది. కొద్ది రోజులుగా జమ్మూ జిల్లాలో కోవిడ్ కేసులు ఎక్కువగా వస్తూ ఉండటంతో కేంద్రం ఈ నిర్ణయం తీసుకుంది. ఈ బృందంలో జాతీయ వ్యాధి నియంత్రణ కేంద్రం  డైరెక్టర్ డాక్టర్ ఎస్ కె సింగ్, ఢిల్లీ లోని ఎయిమ్స్ పల్మొనరీ విభాగానికి చెందిన అసోసియేట్ ప్రొఫెసర్ డాక్టర్ విజయ్ హడ్డా ఉన్నారు.
ఇటీవలే ఒక ప్రత్యేక బృందం శ్రీనగర్ లోయ ను సందర్శించిన సంగతి తెలిసిందే. ఆ ఇద్దరు సభ్యుల ఉన్నత స్థాయి బృందంలో నీతి ఆయోగ్ సభ్యుడు  డాక్టర్ వికె పాల్, ఎన్ సి డి సి డైరెక్టర్ డాక్టర్ ఎస్ కె సింగ్ ఉన్నారు. అక్కడ కోవిడ్ ను ఎదుర్కోవటానికి శ్రీనగర్ లోయలోను జిల్లా కలెక్టర్ తదితర అధికారుల సంసిద్ధతను వారు సమీక్షించారు. అకడికి వెళ్ళి వచ్చిన బృందం ఇప్పుడు జమ్మూ వెళుతున్న బృందంతో సమాలోచనలు జరిపింది. వీరు కూడా జమ్మూ జిల్లా కలెక్టర్ తోను, ఆరోగ్య అధికారులతోను చర్చించి పరిస్థితిని అంచనావేస్తారు. బక్షీనగర్, గాంధీనగర్ లో ఉన్న ఆస్పత్రులను సందర్శిస్తారు.
అక్కడి ప్రభుత్వం చేస్తున్న కృషిని బలోపేతం చేయటానికి ఈ కేంద్ర బృందం సహకరిస్తుంది. వ్యాధి నియంత్రణకు, నిఘాకు, పరీక్షల సంఖ్య పెంచటానికి, పాజిటివ్ కేసులకు చికిత్స అందజేయటానికి తెసుకోవాల్సిన చర్యలను వివరిస్తుంది. సకాలంలో వ్యాధి నిర్థారణ చెయ్యటంలో ఎదురయ్యే సవాళ్ళను ఎలా ఎదుర్కోవాలో కేంద్ర బృందం మార్గదర్శనం చేస్తుంది.
జమ్మూలో మొత్తం 9428. కేసులు కోవిడ్ పాజిటివ్ గా తేలగా వీళ్ళలో 3196 మంది కోలుకున్నారు. ఇప్పటివరకు కోవిడ్ తో మరణించినవారు 117 మంది.
జిల్లాలో మొత్తం చికిత్సలో ఉన్నవారి సంఖ్య 6115. వారం క్రితం మొత్తం కేసుల సంఖ్య 6878 ఉండేది. అయితే జమ్మూలో 15.4 రోజుల్లో ఈ సంఖ్య రెట్టింపు అవుతున్నట్టు గుర్తించారు. ఇక్కడ కోలుకుంటున్నవారిశాతం 33.9% గా నమోదు కాగా మొత్తం కేసులలో మరణాల శాతం 1.24%.
వివిధ రాష్ట్రాలు, కేంద్రపాలిత ప్రాంతాలు కోవిడ్ చికిత్స, నివారణలో చేస్తున్న కృషికి తోడుగా కేంద్ర ప్రభుత్వం ఎప్పటికప్పుడు తన బృందాలను పర్యటనకు పంపుతోంది. ఈ బృందాలు ఆయా రాష్ట్రాలు, కేంద్రపాలిత ప్రాంతాల అధికారులతో చర్చించి సమాచారం తెలుసుకొని, సవాళ్లను అర్థం చేసుకొని చికిత్సకు సంబంధించిన అవరోధాలను ఏవైనా ఉంటే, అవి తొలగించటానికి కృషిచేస్తున్నాయి.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
జార్ఖండ్లోని బొకారోలోని ప్రభుత్వ పౌల్ట్రీ ఫామ్ నుంచి వచ్చిన నమూనాలో ఏవియన్ ఇన్ఫ్లుఎంజా ని గుర్తించిన ఐసిఏఆర్ -నేషనల్ ఇన్స్టిట్యూట్ ఆఫ్ హై సెక్యూరిటీ యానిమల్ డిసీజెస్
|
|
1. ఏవియన్ ఇన్ఫ్లుఎంజా నివారణ, నియంత్రణ, కట్టడి కోసం రూపొందించిన కార్యాచరణ ప్రణాళిక  ప్రకారం చర్యలు అమలు చేయాలని రాష్ట్రానికి సూచన
2. సంహరించడానికి అవసరమైన పీపీఈ ఇతర సౌకర్యాలను తగినంత సంఖ్యలో సిద్ధం చేసుకోవాలని సూచనలు జారీ
3. నివారణ, కట్టడి చర్యలు అమలు చేయడానికి రాష్ట్రానికి ఇద్దరు సభ్యుల కేంద్ర బృందాన్ని పంపిన పశుసంవర్ధక శాఖ
4. రాష్ట్ర ప్రభుత్వ అధికారులతో సంప్రదింపులు జరుపుతూ పరిస్థితిని సమీక్షిస్తున్న పశుసంవర్ధక శాఖ
పరీక్షల నిమిత్తం 17 ఫిబ్రవరి 2022న జార్ఖండ్లోని బొకారోలోని ప్రభుత్వ పౌల్ట్రీ ఫామ్ నుంచి వచ్చిన ఒక నమూనాలో ఏవియన్ ఇన్ఫ్లుఎంజా ను ఐసిఏఆర్ -నేషనల్ ఇన్స్టిట్యూట్ ఆఫ్ హై సెక్యూరిటీ యానిమల్ డిసీజెస్ . దీనికి సంబంధించి 202 ఫిబ్రవరి 20న నోటిఫికేషన్ను జారీ చేసింది. జనవరి 2019లో ఆఖరిసారిగా జార్ఖండ్లోని గొడ్డా జిల్లాలో ఏవియన్ ఇన్ఫ్లుఎంజా నమోదయ్యింది.
ఏవియన్ ఇన్ఫ్లుఎంజా నివారణ, నియంత్రణ, కట్టడి కోసం రూపొందించిన కార్యాచరణ ప్రణాళిక  ప్రకారం చర్యలు అమలు చేయాలని రాష్ట్రానికి సూచనలు జారీ అయ్యాయి. నివారణ, కట్టడి చర్యలు అమలు చేయడానికి పశుసంవర్ధక శాఖ రాష్ట్రానికి ఇద్దరు సభ్యుల కేంద్ర బృందాన్ని పంపింది. ప్రజలకు వ్యాధి సోకకుండా చూడడానికి అవసరమైన చర్యలు తీసుకోవడానికి కేంద్ర ఆరోగ్య శాఖ కేంద్ర బృందాన్ని రాష్ట్రానికి పంపింది.
జార్ఖండ్ రాష్ట్ర పశుసంవర్ధక శాఖ కార్యదర్శితో కేంద్ర పశుసంవర్ధక శాఖ ప్రధాన కార్యదర్శి టెలిఫోన్ లో మాట్లాడి తాజా పరిస్థితి వివరాలు తెలుసుకున్నారు. వ్యాధి నివారణ కోసం కేంద్ర ప్రభుత్వం నుంచి పూర్తి సహాయ సహకారాలు అందిస్తామని హామీ ఇచ్చారు. జార్ఖండ్, పశ్చిమ బెంగాల్ రాష్ట్ర పశుసంవర్ధక శాఖల అధికారులతో పశుసంవర్ధక కమిషనర్ చర్చించారు. వ్యాధి ఇతర ప్రాంతాలకు వ్యాపించకుండా సమర్థవంతమైన నియంత్రణ చర్యలు అమలు చేయాలని సూచించారు. కార్యాచరణ ప్రణాళిక ప్రకారం నియంత్రణ మరియు నియంత్రణ చర్యలను ప్రారంభించే ముందు పరిస్థితిపై ప్రతి ఒక్కరికి అవగాహన కల్పించాలని జార్ఖండ్ రాష్ట్ర పశుసంవర్ధక శాఖ సంబంధిత అధికారులతో వర్చువల్ విధానంలో నిర్వహించిన సమావేశంలో కోసం పశుసంవర్ధక కమిషనర్ సూచించారు.
కార్యాచరణ ప్రకారం సంహరించే పౌల్ట్రీ పక్షులు, తొలగించిన గుడ్లు, పారవేసి పశు దాణాకు తగిన నష్టపరిహారం అందిస్తారు. పశుసంవర్ధక,పాడి పరిశ్రమ శాఖ, కేంద్ర ప్రభుత్వం ఏఎస్ సిఎడి లోని ఎల్ హెచ్,డీసీపీ పథకం కింద భారత ప్రభుత్వం రాష్ట్రాలు/కేంద్రపాలిత ప్రాంతాలకు 50:50 నిష్పత్తిలో నిధులు అందిస్తుంది.
సంహరించడానికి అవసరమైన పీపీఈ ఇతర సౌకర్యాలను తగినంత సంఖ్యలో సిద్ధం చేసుకోవాలని రాష్ట్రానికి సూచనలు జారీ అయ్యాయి. ఆరోగ్యం, అటవీ శాఖల సిబ్బందికి ఏవియన్ ఇన్ఫ్లుఎంజా గురించి అవగాహన కల్పించాలని రాష్ట్రానికి సూచనలు జారీ చేశారు.అమలు చేస్తున్న నియంత్రణ చర్యలపై ఈ విభాగానికి రోజువారీ నివేదిక సమర్పించాలని రాష్ట్రాన్ని కేంద్రం కోరింది.
రాష్ట్ర ప్రభుత్వ అధికారులతో నిరంతరం సంప్రదింపులు జరుపుతున్న పశుసంవర్ధక విభాగం పరిస్థితిపై నిరంతరం నిఘా ఉంచుతోంది.
ప్రధాన మంత్రి కార్యాలయం
మేఘాలయలో ప్రతి ఓటరుకూ చేరువయ్యే దిశగా ‘ఇసిఐ’ కృషికి ప్రధానమంత్రి ప్రశంస
మేఘాలయలో అర్హులైన ప్రతి ఓటరు సులువుగా ఓటు వేయగలిగేలా భారత ఎన్నికల సంఘం  చేసిన వినూత్న కృషిలో పాలుపంచుకున్న వారందరినీ ప్రధానమంత్రి శ్రీ నరేంద్ర మోదీ అభినందించారు. కాగా, మేఘాలయలోని 59 శాసనసభ స్థానాల్లో విధి నిర్వహణ కోసం 974 బృందాలను ‘ఇసిఐ’ నియమించింది.
ఈ నేపథ్యంలో ఆయా బృందాలు గంటల తరబడి శ్రమించి సంక్లిష్ట ప్రాంతాలకు చేరుకుంటున్నాయి. ఇందులో భాగంగా కేవలం 35 మంది ఓటర్లు మాత్రమేగల దుర్గమ ప్రాంతం కమ్సింగ్ పోలింగ్ కేంద్రానికి కూడా వారు చేరుకున్నారు. ఆ విధంగా ప్రతి ఓటరు తమ హక్కును కోల్పోకుండా చూడటం కోసం పోలింగ్ సామగ్రి రవాణాకు సంప్రదాయ ఖాసీ బుట్టలను ఉపయోగించారు.
దీనిపై మేఘాలయ పీఐబీ విభాగం ట్వీట్కు ప్రతిస్పందనగా ప్రధానమంత్రి చేసిన ట్వీట్లో:
“అర్హతగల ప్రతి ఓటరు సులువగా ఓటు వేయగలిగేలా భరోసా ఇవ్వడంలో ‘ఇసిఐ’ చేసిన వినూత్న కృషికి ఇది మరొక నిదర్శనం. ఈ పోలింగ్ బృందాల్లో భాగస్వాములైన ప్రతి ఒక్కరికీ అభినందనలు. ఓటర్లు రికార్డు స్థాయిలో తమ హక్కు వినియోగించుకునేలా, మన ప్రజాస్వామ్యాన్ని మరింత బలోపేతం చేసేలా స్ఫూర్తినివ్వాలి” అని అందులో ఆకాంక్షించారు.